**O‘zbekiston Respublikasi Prezidentining 2022 yil
30 dekabrdagi “Respublika hududlarini toifalarga ajratish va tadbirkorlikni qo‘llab-quvvatlashning tabaqalashgan tizimini joriy etish chora-tadbirlar to‘g‘risida”gi PF-287-son Farmoni**  **bo‘yicha ma’lumot**

O‘zbekiston Respublikasi Prezidentining 2022 yil 30 dekabrdagi “Respublika hududlarini toifalarga ajratish va tadbirkorlikni qo‘llab-quvvatlashning tabaqalashgan tizimini joriy etish chora-tadbirlar to‘g‘risida”gi PF-287-son Farmoniga muvofiq Tomdi tumanini ijtimoiy-iqtisodiy rivojlantirish, mavjud imkoniyat va zaxiralardan samarali foydalanish, tadbirkorlarga yanada imkoniyatlar yaratish, aholi bandligini ta’minlash va daromadlarini oshirish maqsadida 2023 yil 1 yanvardan 2026 yil 1 yanvarga qadar soliq solishning quyidagi tabaqalashtirilgan tartibi joriy etildi:

a) Tumanda ro‘yxatdan o‘tgan va shu hududlarda faoliyat yuritadigan tadbirkorlik sub’yektlari (yirik soliq to‘lovchilar, doimiy muassasa, byudjet tashkiloti va davlat korxonasi, ustav jamg‘armasi (kapitali)da davlatulushi 50 foiz va undan ko‘proq miqdorda bo‘lgan yuridik shaxslar bundan mustasno):

foyda solig‘i, aylanmadan olinadigan soliq va ijtimoiy soliqni 1 foiz;

yuridik shaxslarning mol-mulkiga solinadigan soliq va yuridik shaxslardan olinadigan yer solig‘ini mazkur soliqlar bo‘yicha hisoblangan summaning 1 foizi miqdoridagi soliq stavkalari bo‘yicha to‘laydi;

b) Tumanda ro‘yxatdan o‘tgan va shu hududlarda faoliyat yuritadigan yakka tartibdagi tadbirkorlar jismoniy shaxslardan olinadigan daromad solig‘ining qat’iy belgilangan summalarini to‘lashdan ozod qilinadi;

Shu bilan bir qatorda 2023 yil 1 yanvardan boshlab tadbirkorlik faoliyatini qo‘llab-quvvatlash davlat jamg‘armasi tomonidan:

a) umumiy belgilangan shartlar doirasida tumanda ro‘yxatdan o‘tgan va shu hududda faoliyat yuritadigan kichik tadbirkorlik sub’yektlariga:

tijorat banklarining kredit va lizinglari bo‘yicha uning asosiy stavkadan oshgan, biroq Markaziy bank asosiy stavkasining
40 foizidan ko‘p bo‘lmagan qismini qoplash uchun kompensasiya taqdim etiladi;

tijorat banklari kreditlarining 75 foizigacha, biroq umumiy qiymati 2,5 milliard so‘mdan oshmagan mikdorda kafillik takdim etiladi;

b) kichik tadbirkorlik sub’yektlariga tavakkalchilik darajasidan kelib chiqqan holda, ular avval olgan kreditlari bo‘yicha mazkur jamg‘arma kafilligidan foydalanayotgan bo‘lishidan qat’i nazar qo‘shimcha kreditlar bo‘yicha belgilangan umumiy miqdor va shartlar doirasida kafilliklar taqdim etiladi.

**Aholi va tadbirkorlik sub’yektlariga subsidiya ajratishning oshirilgan
MIQDORLARI**

|  |  |  |
| --- | --- | --- |
| **№** | **Biznesni qo‘llab-quvvatlash yo‘nalishlari** | **Ajratiladigan subsidiya miqdori** |
| **1** | **Aholini tadbirkorlikka jalb qilish jamg‘armasi xisobidan** |
| a) | ishsiz fuqarolar, kam ta’minlangan oilalar a’zolari va tashqi mehnat migrasiyasidan qaytib kelganshaxslarga ularning bandliginita’minlash maqsadida tashkiletiladigan qishloq xo‘jaligikooperativlari ustav fondiga ulush sifatida kiritish | Bazaviy hisoblash miqdorining 15 baravarigacha |
| b) | "usta-shogird" an’analari asosida yoshlarga qunar o‘rgatayotganqunarmandlarga (kulollarga) shogirdlar tayyorlash, zarur xomashyo sotib olish va shogirdlarni ish haqi bilan ta’minlash uchun | Bazaviy hisoblash miqdorining 5 baravarigacha |
| v) | Shogirdlarga — mustaqil faoliyat boshlashi uchun zarur asbob-uskuna va jihozlarni sotib olish, shuningdek, ustalarga — internet saytlarini tashkil etish, o‘z mahsulotlarini jahon elektron savdo maydonchalariga chiqarish va reklama xarajatlari uchun | Xarajatlarning 75 foizi, biroq bazaviy hisoblash miqdorining 30 baravarigacha |
| g) | o‘quv kurslarini tamomlagan har bir bitiruvchi (yoshlar, xotin-qizlar) uchun kasb-hunar va tadbirkorlikka o‘qitish bo‘yicha nodavlat ta’lim tashkilotlariga sarflangan xarajatlarning har bir bitiruvchi hisobiga 1 mln. so‘mdan oshmagan holda kompensasiya qilish | Xarajatlarning100 foiz |
| **2** | **Bandlikka ko‘maklashish davlat jamg‘armasi hisobidan** |
| a) | umumiy qurilish ishlari bilan shug‘ullanayotgan yakka tartibdagi tadbirkorlarga kamida 3 nafar xodim yollagan taqdirda mehnat qurollari - asbob-uskunalar, ish qurollari, stanoklar va shaxsiy himoya va gigiyena vositalarini- maxsus kiyim-bosh, maxsus poyabzal, boshqa shaxsiy himoya va gigiyena vositalari sotib olish uchun subsidiya ajratish. | bazaviy hisoblash miqdorining20 baravarigacha |